**Jegyzőkönyv**

**Készült a 2014. november 17-én megtartott Oktatási, kulturális, sport, turisztikai és környezetvédelmi bizottsági ülésen**

**Az ülés helye: Nagykovácsi Polgármesteri Hivatal, tárgyaló**

**Az ülés időpontja:** 2014. november 17. (hétfő 17.00 óra)

**Meghívottak:** Fodor Attila elnök, Bánóczi Margit, Honti Zoltán, Dr. Klein Katalin, Kropkó Péter, Szabó Orsolya, Gerlóczyné Furulyás Katalin, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Papp István jegyző, Dér Zsuzsanna Nagykovácsi Általános Iskola igazgató, Diószeghy Tünde Öregiskola Közösségi Ház és Könyvtár intézményvezető, Kiss Beáta Kispatak Óvoda intézményvezető.

**Megjelentek:** Fodor Attila elnök, Bánóczi Margit, Honti Zoltán, Dr. Klein Katalin, Szabó Orsolya, Gerlóczyné Furulyás Katalin, Kiszelné Mohos Katalin polgármester, Papp István jegyző, Dér Zsuzsanna Nagykovácsi Általános Iskola igazgató, Diószeghy Tünde Öregiskola Közösségi Ház és Könyvtár intézményvezető, Kiss Beáta Kispatak Óvoda intézményvezető, Toók Gabriella mb. igazgatási osztályvezető, Perlaki Zoltán gazdasági vezető, dr. Erdélyi-Kincses Andrea vezetői referens, Bodnár Julianna jkv-vezető.

**Fodor Attila elnök:** Köszönti a megjelenteket. Megállapítja, hogy az Oktatási, kulturális, sport, turisztikai és környezetvédelmi bizottság (továbbiakban OKB) 6 fővel van jelen és határozatképes. Felteszi szavazásra a napirendi pontokat.

Az OKB 6 igen, egyhangú szavazattal az alábbi napirendi pontokat fogadta el:

**Napirend:**

**1. Nagykovácsi Nagyközség Önkormányzatának Szervezeti és Működési Szabályzatáról szóló 10/2013. (III.1.) önkormányzati rendelet (SzMSz) módosítása**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-101/2014** |  |

**2. Étkeztetési közbeszerzés jogorvoslati eljárását lezáró Közbeszerzési Döntőbizottsági határozat következtében meghozandó Képviselő-testületi döntés**

Előterjesztő: Kiszelné Mohos Katalin polgármester

Előadó: Perlaki Zoltán gazdasági vezető

|  |  |
| --- | --- |
| **E-108/2014** |  |

**3. Döntés Nagykovácsi Nagyközség Önkormányzat Képviselő-testületének 8/2014. (VIII. 28.) önkormányzati rendeletének módosításáról és a kapcsolódó szükségszerű határozatról**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-114/2014** |  |

**4. Döntés a Nagykovácsi Általános Iskola Igazgatója kérelméről, néptánc oktatás engedélyezése az Öregiskola Közösségi Ház és Könyvtárban**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-106/2014** |  |

**5. Öregiskola Közösségi Ház és Könyvtár Alapító Okiratának módosítása és a módosító okirat elfogadása**

Előterjesztő: Kiszelné Mohos Katalin polgármester

Előadó: Toók Gabriella mb. igazgatási osztályvezető

|  |  |
| --- | --- |
| **E-100/2014** |  |

**6. Döntés a Kispatak Óvoda Alapító Okiratának módosításról és az Alapító Okirat módosítással egységes szerkezetének elfogadásáról**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-102/2014** |  |

**7. Döntés Nagykovácsi Általános Iskola Intézményi Tanácsába való delegálásról**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-103/2014** |  |

**8. Egyebek**

17.10 órakor megérkezett Gerlóczyné Furulyás Katalin.

**1. napirend**

**Nagykovácsi Nagyközség Önkormányzatának Szervezeti és Működési Szabályzatáról szóló 10/2013. (III.1.) önkormányzati rendelet (SzMSz) módosítása**

**Fodor Attila elnök:** Átadja a szót az előterjesztőnek.

**Papp István jegyző:** Ismerteti az előterjesztést a melléklet szerint. Kiküldést követően két észrevétel érkezett dr. Klein Katalintól néhány átvezetendő normaszöveget érintő módosítási javaslat érkezett Nemzetiségi és Kisebbségi fogalom használat pontosítása, illetve a kisebbségi szószólót tartalmazza az Szervezeti és Működési Szabályzat (továbbiakban SzMSz), melynek a létjogosultsága több mint 3 éve nincs meg, ki kell venni a szövegből. Ezen kívül javaslatot tett arra, hogy a korábban már önök által összeállított Bizottság feladat és hatáskörére vonatkozó összeállítás elsősorban szerkezeti átalakuláson essen át, válassza szét a Bizottság a véleményező és javaslattevő feladatokat az egyéb koordinációs intézményekkel, személyekkel, szervezetekkel kapcsolatot tartó önként vállalt feladatoktól. Tartalmában nem változna, de szerkezetében igen. Én elkészítettem ezt a fajta különválasztást, ha gondolják, ki osztom, vagy tárgyalják azt, ami mindenki által ismert.

**Fodor Attila elnök**: Első Bizottsági ülésen azt szavaztuk meg, hogy az OKB feladatai és hatáskörei anyagot írásban ki fogjuk küldeni, majd ezután a Bizottság tagjai véleményezik az anyagot. Kértem a Bizottság tagjait, hogy ezt 2014.11.12-én 8 óráig tegyék meg. A Bizottság több tagjától kaptam észrevételt, javaslatokat, a kért határidőig, és ezek többségét, be is építettük a véglegesnek szánt anyagba. Jóval a kért véleményezési határidő után, a Bizottsági ülés előtt napon, vasárnap este érkezett dr.Klein Katalintól 22 órakor a módosítási javaslat. Ezt én hétfő reggel láttam csak, ezt én átolvasni már nem tudtam, illetve a bizottság tagjai sem tudták átnézni, ezért hirtelen módosításként napirendre tűzni, a magam részéről nem támogatom. Kérdem a Bizottság tagjait, hogy mi a véleményük? Itt szeretném megköszönni azoknak, akik javaslattal éltek és a kért határidőig elküldték a részemre.

**Szabó Orsolya bizottsági tag**: Amit a Jegyző úr javasol az egy szerkezeti módosítás, ugyan azok a feladatok megmaradtak, csak egy sokkal logikusabb szerkezetbe került, amit dr.Klein Katalin írt az egy nagyon jó javaslat, sajnos későn érkezet, de ne vessük el, hogy ha csupán egy szerkezeti módosításról van szó, érdemes átgondolni, ha nem teljes alakítja át azt.

**Kiszelné Mohos Katalin polgármester**: Szeretném felhívni a Bizottság figyelmét arra, ha elnapoljuk ezt az előterjesztést, az szintén teljes SzMSz módosítással és a képviselő-testület elé kell vinnem újra. Javaslom, hogy nézzük át, mert logikusabb átláthatóbb rendszerbe lett helyezve, benne maradt minden pont, amiben a Bizottság döntött, tartalmilag nem változott csak szerkezetileg.

**dr.Klein Katalin bizottsági tag**: Én ugyan ilyen tartalommal megküldtem adott határidőre egy véleményeltérést, ami nem lett figyelembe véve az első körben. Szavazni nem e-mailben kell, hanem itt most kell, nem gondolom, hogy ezt most megszavazta a Bizottság.

**Fodor Attila elnök**: Képviselő asszony egy jóval rövidebb észrevételt tett csak, illetve itt ült az előző Bizottsági ülésen is, és én akkor konkrétan megkérdeztem a Jegyző urat, hogy e-mailben lehet-e szavazni, szabályos-e? Jegyző úr akkor azt mondta, hogy ez működik és ön sem emelt kifogást ellene.

**Papp István jegyző**: Nem szavazásról volt szó, hanem egyeztetésről, szavazni nem lehet.

**Fodor Attila elnök**: 17:20 óra szünet (átolvassák a kiosztott anyagot.)

 17:30 óra szünet vége

**Kropkó Péter bizottsági tag**: 5. pontnál ugyan ezt tudnám elmondani a sporttal kapcsolatosan. Fontos lenne ezeket a dolgokat kiemelni. Közösségi és versenysport, az én szememben ugyan úgy, mint a kultúra a sport is a kultúra része ez sem szedhető szét tömeg kultúrára vagy él kultúrára. Szeretném, ha a döntés előkészítésénél ugyan olyan feladatokat és kötelezettségeket kapna a sport, mint a kultúra. Az is kifejezi ezt a dolgot, hogy kulturális koncepciónk volt eddig és amennyire én tudom nem volt sport koncepciónk.

**Fodor Attila elnök**: 18. pontban foglaltakban található Nagykovácsi sportkoncepciójának kidolgozásának feladata.

**Kropkó Péter bizottsági tag**: távozott az ülésről 17:35 perckor

**Kiszelné Mohos Katalin polgármester**: Dér Zsuzsanna igazgató asszony jelezte, hogy 3. pontban az Általános Iskola tevékenységét nem jogosult ellenőrizni az Önkormányzat, mert a fenntartója nem ő.

**Szabó Orsolya bizottsági tag:** Az önkormányzat a működtető és akkor a működtetési tevékenységet ellenőrizheti a NATÜ Kft-n keresztül, de nem a Bizottság, vagy a Képviselő- testület.

**Papp István Jegyző**: Az *„és/vagy működtetett”* szövegrészt kivesszük, intézmények tevékenységét, illetve a működtetését és akkor már egyértelmű.

**Dér Zsuzsanna igazgató**: Itt én egy ellentmondást érzek, egyértelművé kell tenni a mondatot. Az oktatási tevékenységét nem jogosult ellenőrizni és mivel nem én működtetem az épületet, hanem a NATÜ Kft. ezért ezt sem jogosult ellenőrizni.

**Fodor Attila elnök**: Javaslat?

**Szabó Orsolya bizottsági tag**: Én javaslom „az intézmény tevékenységét és a működtető hatékonyságát” mert azt már így lehet.

**Papp István Jegyző**: Külön pontba írnánk? Nem lehetne ezt az összes intézményre vonatkozóan kiterjeszteni, hiszen a Kispatak Óvoda, az Általános Iskola és az Öregiskola is a NATÜ Kft. működtetésében van.

**Dér Zsuzsanna igazgató**: A NATÜ Kft. saját magát ellenőrzi, hiszen a Kft. az Önkormányzat tulajdona, ez így önellenőrzésnek számítana? Ezt úgy lehetne áthidalni, hogy benne marad az, hogy „*az általa fenntartott intézmények hatékonyságát*” mert a működés az külön kategória.

**Papp István jegyző**: Ez a Képviselő-testület feladata nem pedig a Bizottságé.

**Szabó Orsolya bizottsági tag**: Akkor egy másik Bizottságba kell átutalni, pl. a Pénzügyi Bizottságnak.

**Kiszelné Mohos Katalin polgármester**: NATÜ Kft. ellenőrzését a Felügyelő Bizottság végzi.

**Szabó Orsolya bizottsági tag**: Beszámolót bármilyen témában kérhet Bizottság is az egyébbe így bele mehet. Ne nálunk, hanem a Pénzügyi Bizottságnál legyen a működtetés.

**Kiszelné Mohos Katalin polgármester**: Beszámoltathatja az intézményt.

**Papp István jegyző**: Pénzügyi Bizottságban a teljes vagyongazdálkodás benne van.

**Szabó Orsolya bizottsági tag**: Azért nehéz innen kivenni, mert a köznevelési törvény még a működtetésről is ír azért volt evidens, hogy ennél a Bizottságnál van.

**Fodor Attila elnök**: Egyéb feladatok 3. pontban az „*és/ vagy” szó* kikerül a szövegből.

**dr.Klein Katalin bizottsági tag**: Az 5. pontban, itt benne van, hogy kidolgozza Nagykovácsi kulturális koncepcióit, ezt Képviselő-testület által elfogadott koncepció.

**Gerlóczyné Furulyás Katalin bizottsági tag**: Szükség esetén, ha úgy találja, hogy kell, ha nem aktualizálja.

**Diószeghy Tünde intézményvezető**: Tájékoztatásul, ez a koncepció a kistérségi kulturális stratégiához tartozik, Közkincs Kerekasztal keretében kidolgoztunk egy közös koncepciót, és ha már ez elkészült, akkor mindenki a saját településén dolgozza ki és fogadja el a Képviselő-testület.

**Szabó Orsolya bizottsági tag**: Azért kell, hogy benne maradjon az, hogy „kidolgozza” mert 2016-ig érvényes.

**Gerlóczyné Furulyás Katalin bizottsági tag**: Örömmel tapasztaltam, hogy az összes javaslatom befogadásra került az új szerkezetben is, én javaslom elfogadásra.

**Fodor Attila elnök**: Felteszem szavazásra dr. Klein Katalin bizottsági tag által tett javaslatot a rendeletmódosításban való beillesztésére. Kérem, aki a határozati javaslattal egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**3/2014. (XI. 17.) HATÁROZATA**

Nagykovácsi Nagyközség Önkormányzat Oktatási, Kulturális, Sport, Turisztikai és Környezetvédelmi Bizottsága úgy dönt, hogy javasolja a Képviselő-testületnek a Szervezeti és Működési Szabályzat kiegészítését dr. Klein Katalin beadványa alapján.

**Határidő:** azonnal

**Felelős**: OKB elnöke

**Papp István Jegyző**: Akkor így beemelhetjük az SzMSz mellékletébe. A másik téma a Német Nemzetiség Önkormányzat elnökétől érkezett dr.Klein Ferenc úrtól, aki arra tett javaslatot, hogy az SzMSz 72. szakaszában, amelyik a Nemzetiségi Önkormányzatot szabályozza, módosuljon. Jelenjen meg benne az Önkormányzat részére a Tisza István tér 7. szám alatti ingatlanban az önkormányzati feladatok ellátására szükséges helység megjelölése az ehhez kapcsolódó költségek viselése mellett. A két Önkormányzat között kötött és megerősítendő együttműködési megállapodás részeként a két Önkormányzat minden ciklus elején új megállapodást köt egymással.

Hivatal technikai ügyviteli feladataihoz kapcsolódik, törvény szövegével megegyező megfogalmazás ez nem is tartozik ennek a bizottságnak a kompetenciájába.

Tisza István tér 7. sz. alatti ingatlannak legyen egy olyan funkciója, ami Nemzetiségi Önkormányzat helytörténeti gyűjteményi funkciót látna el, ez jelenjen meg az SzMSz-ben, melynek kezelése bemutatása a Nemzetiségi Önkormányzat feladata lenne.

**Fodor Attila elnök**: Mi is úgy képzeltük el, hogy a Német Nemzetiségi Önkormányzatnak ebben az épületben biztosítunk helyet, heti 1 alkalommal. A másik javaslat a Hivatal technikai ügyviteli feladataihoz kapcsolódóan elfogadható, mivel a törvényből lett kiollózva. A törvény havi 16 órát ír elő, ez a heti egy nap jóval meghaladja a kötelezőt, de itt még további egyeztetések szükségesek. A harmadik javaslata a helytörténeti gyűjteményre vonatkozott, amire most nem tehetünk ígéretet, nincsenek meg azok a körülmények, amikkel ezt biztosítani tudnánk. Meg kell várnunk a 2015-ös költségvetés elfogadását is, csak az után fogunk tudni dönteni, hogy meg tudjuk-e valósítani ezt a helytörténeti kiállítást.

**Szabó Orsolya bizottsági tag**: A helytörténeti kiállítás időszakos vagy állandó jellegű? Egyetértek Diószeghy Tünde intézményvezető asszonnyal, hogy ennek a gyűjteménynek olyan helyet kell keresni, amit teljes értékűen, épségben el lehet helyezni. Az Önkormányzatnak arra kell hangsúlyt fektetni, hogy majd egy olyan helyet, épületet kell találni, esetleg a kastélyt, ahol méltó helye lenne egy hagyományőrző kiállításnak. Abban a vályogépületben ott tönkremegy, erre koncepciót kell készíteni és fel kell venni a kapcsolatot a cserkészekkel, hiszen ők eleve hagyomány őrzök.

**Dér Zsuzsanna igazgató:** távozik az ülésről 18:00 órakor

**dr. Klein Katalin bizottsági tag:** Cserkészek véleménye szerint nem fér bele. Ezt a problémát 8 éve próbáljuk megoldani, egyre sürgetőbb ennek a megoldása. Ez megint csak a probléma el ódázását jelenti. A másik, nem értem a felvetést, ha egy gyűjtemény megőrzésére sem alkalmas ennek a helynek a fele része leválasztva, akkor hogy alkalmas egy emberi használatra, vagy bármilyen programra? Helyre lett hozva, sok pénzt költött rá az Önkormányzat, lehetőségeknek megfelelően korszerűsítve lett.

**Fodor Attila elnök**: Úgy látom, konszenzusra nem jutottunk, én azt javaslom, hogy ezt a témát ne vegyük napirendre, mert körül kell járni még.

**Kiszelné Mohos Katalin polgármester**: Egyes részeit muszáj tárgyalnunk, amire a törvény is kötelezi az Önkormányzatot a Nemzetiségi Önkormányzattal szemben, helységet biztosítanunk kell és az egyéb háttértámogatást.

**Fodor Attila elnök**: Van egy szó benne, ami szerint kizárólagos használatot kér a Német Nemzetiségi Önkormányzat. Én ezt a magam részéről nem támogatom, javaslom, vegyük ki.

**dr.Klein Katalin bizottsági tag:** Leegyszerűsítve kell egy szekrény, ami zárható. Ez nem civil szervezet, nem életszerű az, hogy heti egy napra kapjon helyet a Német Nemzetiségi Önkormányzat. Az elsődleges kérdés, hogy hol a helye a Német Nemzetiségi Önkormányzatnak?

**Szabó Orsolya bizottsági tag**: Milyen ügymenete van a Német Nemzetiségi Önkormányzatnak, hány főt képvisel és ez milyen munkaterhet jelent?

**dr.Klein Katalin bizottsági tag:** Nem gondolom, hogy most ebből beszámolót kellene tartanom. Ad-hoc jelleggel vannak feladatok, pont ezért nem jó, hogy találkozunk heti egy nap.

**Fodor Attila elnök**: Van-e még kérdés, felvetés? Nincs. Amit a törvény előír, arról szavaznunk kell, aki egyetért azzal, amit a törvény által leírt, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 5 igen, 1 tartózkodással és ellenszavazat nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**4/2014. (XI. 17.) HATÁROZATA**

Nagykovácsi Nagyközség Önkormányzat Oktatási, Kulturális, Sport, Turisztikai és Környezetvédelmi Bizottsága úgy dönt, hogy megtárgyalásra és elfogadásra javasolja a Képviselő-testületnek a Szervezeti és Működési Szabályzat módosítását az OKB által tett kiegészítéssel.

**Határidő:** azonnal

**Felelős**: OKB elnöke

**Gerlóczyné Furulyás Katalin bizottsági tag**: Nagykovácsi Nagyközségnek van helytörténeti gyűjteménye, nem a Nemzetiségi Önkormányzatnak. Nem elvitatva azt a tényt, hogy Német Nemzetiségi Önkormányzat hozta össze jelentős részét, de félelmem van, hogy összecsúszott az előző gyűjteménnyel már.

**2. napirend:**

**Étkeztetési közbeszerzés jogorvoslati eljárását lezáró Közbeszerzési Döntőbizottsági határozat következtében meghozandó Képviselő-testületi döntés**

**Fodor Attila elnök**: Átadja a szót az előadónak

**Perlaki Zoltán gazdasági vezető**: Ismerteti az előterjesztést a melléklet szerint.

**Fodor Attila elnök**: Kérdés, felvetés van-e? Nincs. Felteszem szavazásra az 2. napirendi pont elfogadását. Kérem, aki a határozati javaslattal egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**5/2014. (XI. 17.) HATÁROZATA**

Nagykovácsi Nagyközség Önkormányzat Oktatási, Kulturális, Sport, Turisztikai és Környezetvédelmi Bizottsága úgy dönt, hogy megtárgyalásra és elfogadásra javasolja a Képviselő-testületnek az „Étkeztetési közbeszerzés jogorvoslati eljárását lezáró Közbeszerzési Döntőbizottsági határozat következtében meghozandó Képviselő-testületi döntés” tárgyú határozati javaslatot.

**Határidő:** azonnal

**Felelős**: OKB elnöke

**3. napirend:**

**Döntés Nagykovácsi Nagyközség Önkormányzat Képviselő-testületének 8/2014. (VIII. 28.) önkormányzati rendeletének módosításáról és a kapcsolódó szükségszerű határozatról**

**Fodor Attila elnök**: Átadja a szót az előadónak

**Papp István jegyző:** Ismerteti az előterjesztést a melléklet szerint.

**Honti Zolán bizottsági tag**: Amikor meg lesz ez a kialakult helyzet és látjuk a normákat, hogy mennyi az Önkormányzat és az Állam együttes támogatása, hogy adja ki a végösszeget?

**Papp István jegyző:** Forintra pontosan nem tudjuk megmondani a különbözet felét az Állam adja, a másikfelét az Önkormányzat biztosítja.

**Honti Zolán bizottsági tag**: Az Önkormányzatnak ez nagyon sokba fog kerülni.

**Kiszelné Mohos Katalin polgármester**: A gyermekvédelmi törvény meghatározza, mennyit fizethet a szülő. Ez nem kérdés, azt tudjuk tenni, ha lejár ennek az étkeztető cégnek a szerződése, akkor olyan közbeszerzést írunk ki, hogy ne csak a 935 Ft-os cég pályázhasson, hanem találjunk egy kedvezőbb áru céget.

**Gerlóczyné Furulyás Katalin bizottsági tag**: Ezt kommunikálni kell a lakosság felé, hogy ez a törvényből eredő kötelezettsége az Önkormányzatnak, hogy kompenzálja szülőket. Ez a gyermekvédelmi törvényalkotó nem teremtet egy kompenzációs alapot az Önkormányzatok számára?

**Kiszelné Mohos Katalin polgármester**: Tesz mellé, csak nem annyit, amennyiért ez a beszállító hozza az ételt.

**Szabó Orsolya bizottsági tag**: Szeptember óta szállított ezen az áron?

**Kiszelné Mohos Katalin polgármester**: Igen, szeptemberre visszamenőleg kerül jóváírásra ez a különbözet.

**Fodor Attila elnök**: Kérdés, felvetés van-e? Nincs. Felteszem szavazásra a 3. napirendi pont rendeletét elfogadására. Aki a rendeletmódosításban foglaltakkal egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**6/2014. (XI. 17.) HATÁROZATA**

Nagykovácsi Nagyközség Önkormányzat Oktatási, Kulturális, Sport, Turisztikai és Környezetvédelmi Bizottsága úgy dönt, hogy megtárgyalásra és elfogadásra javasolja a Képviselő-testületnek a Nagykovácsi Nagyközség Önkormányzat Képviselő-testületének 8/2014. (VIII. 28.) önkormányzati rendeletének módosítását.

**Határidő:** azonnal

**Felelős**: OKB elnöke

**Fodor Attila elnök**: Kérem, szavazzanak a rendeletmódosításhoz kapcsolódó határozatról is. Aki a határozati javaslattal egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**7/2014. (XI. 17.) HATÁROZATA**

Nagykovácsi Nagyközség Önkormányzat Oktatási, Kulturális, Sport, Turisztikai és Környezetvédelmi Bizottsága úgy dönt, hogy megtárgyalásra és elfogadásra javasolja a Képviselő-testületnek a Nagykovácsi Nagyközség Önkormányzat Képviselő-testületének 8/2014. (VIII. 28.) önkormányzati rendeletének módosításából miatt hozandó határozatot.

**Határidő:** azonnal

**Felelős**: OKB elnöke

**4. napirend:**

**Döntés a Nagykovácsi Általános Iskola Igazgatója kérelméről, néptánc oktatás engedélyezése az Öregiskola Közösségi Ház és Könyvtárban**

**Fodor Attila elnök**: Átadja a szót az előadónak

**Papp István jegyző**: Ismerteti az előterjesztést a melléklet szerint.

**Fodor Attila elnök**: Kérdés, felvetés van-e? Nincs. Felteszem szavazásra az 4. napirendi pont elfogadását, kérem, aki a határozati javaslattal egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**8/2014. (XI. 17.) HATÁROZATA**

Nagykovácsi Nagyközség Önkormányzat Oktatási, Kulturális, Sport, Turisztikai és Környezetvédelmi Bizottsága úgy dönt, hogy a Képviselő-testületnek a „Nagykovácsi Általános Iskola Igazgatója kérelméről, néptánc oktatás engedélyezése az Öregiskola Közösségi Ház és Könyvtárban” tárgyú határozati javaslatot megtárgyalásra és elfogadásra javasolja.

**Határidő:** azonnal

**Felelős**: OKB elnöke

**5. napirend:**

**Öregiskola Közösségi Ház és Könyvtár Alapító Okiratának módosítása és a módosító okirat elfogadása**

**Fodor Attila elnök**:Átadja a szót az előadónak.

**Toók Gabriella mb. igazgatási osztályvezető**: Ismerteti az előterjesztést a melléklet szerint.

**dr.Klein Katalin bizottsági tag**: Nekem az lenne a javaslatom, hogy ezt a napirendet most ne tárgyaljuk. Az Öregiskola a közösségi programra alkalmas, egybe lehet kapcsolni sok mindent, akár a Német Nemzetiségi Önkormányzati feladattal. De Nagykovácsiban az idősek nappali ellátása nem megoldott. Ez a téma a korábbi években napirenden volt, erre akkor azért nem volt alkalmas az Öregiskola, mint intézmény az ÁNTSZ által nem alkalmas erre a feladatra. Most van szociális helység, konyha, nappali tartózkodó helység ahol az idősek nappali ellátását is meg lehetne oldani. Ez a problémakör összekapcsolható ebben az intézményben, ami megoldandó kötelező feladata az Önkormányzatnak.

**Kiszelné Mohos Katalin polgármester**: Ez a kötelező feladat jelenleg is ellátásra kerül a solymári Ezüstkor Szociális Gondozóközponttal kötött szerződés alapján, házi gondozással látják el. Erre szükség van, elismerem, de ez most, mint kötelező feladat megoldott, ha ezt az ingatlant most erre használnánk fel, amit javasolt, akkor az összes többi lehetőség kiesik, mert attól kezdve semmi mást nem tudjuk biztosítani abban a helységben. Most ezt nem tudjuk megoldani egyik napról a másikra, hagyjunk kifutási időt. Az Alapító Okiratot ahhoz, hogy telephelye és gazdája lehessen, ezt a módosítást el kell fogadjuk, hogy igénybe vehessék programokra az ingatlant.

**Fodor Attila elnök**: Akkor, ha jól értem Polgármester asszony nem támogatja, hogy elnapoljuk az előterjesztés tárgyalását.

**Diószeghy Tünde intézményvezető**: Előzetesen egyeztettünk Polgármester asszonnyal, jeleztem, hogy a nyugdíjas klub szeretne többször jönni, legalább hetente egyszer. Fontos, hiszen költségvetés tervezés lesz, ennek a költségeit be kell tervezni.

**Papp István jegyző**: Természetesen a felmerülteknek utána fogok nézni.

**Gerlóczyné Furulyás Katalin bizottsági tag**: A kötelező feladatellátást az Önkormányzat szerződéssel oldja meg, tehetné úgy, hogy intézményt alakít, de attól még, hogy ezt a funkciót címkeként odatesszük, nem lesz megoldott az idősek gondozása. Intézményt kellene létre hozni, de az ÁNTSZ szempontjából ez az imaház nem fog megfelelni erre a célra. Nem szabadna a funkciókat összemosni, közművelődés terei bővülnek, pontosan az időssekkel való foglalkozás megvalósulhat a közművelődés keretein belül, hiszen egy kiemelt feladata a 1997. évi 140. törvény 74.§ a-h.) pontja a különféle életkori csoportokkal való foglalkozást. Egyetértünk az Alapító Okirat módosítással.

Én a Faluház elnevezést nem tartom szerencsésnek, értem, hogy a funkciót meg akarjuk tartani és át akarjuk vinni oda. Javasoltam volna a Kis templom közösségi terem elnevezést. Ezért lenne jó olyan elnevezést találni, ami mindenki számára egyértelmű lenne.

Adott esetben kérdezzük meg a lakosságot, a helyrajzi szám pontos megnevezésével. A lényeg, hogy most az Alapító Okiratban ne nevezzük el Faluháznak, mert nem úgy hívja a falu.

**dr.Klein Katalin bizottsági tag**: A mi köreinkben úgy nevezik, hogy a Tornyos ház.

**Fodor Attila elnök**: Egy kompromisszumos javaslat az lenne, hogy utólagosan véleményeztessük, mi legyen a neve. A 2.2 pontban a Faluház elnevezés kerüljön ki a módosító Okiratból. Ezzel a kiegészítő javaslattal teszem fel szavazásra a határozati javaslatot, aki ezzel egyetért, kérem, kézfeltartással jelezze.

Felteszem szavazásra a módosított 5. napirendi pont elfogadását. Oktatási, kulturális, sport, turisztikai és környezetvédelmi bizottság 4 igen és 1 nem szavazattal támogatja a módosított határozati javaslatot.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 5 igen, 1 ellenszavazattal és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**9/2014. (XI. 17.) HATÁROZATA**

Nagykovácsi Nagyközség Önkormányzat Oktatási, Kulturális, Sport, Turisztikai és Környezetvédelmi Bizottsága úgy dönt, hogy a Képviselő-testületnek az Öregiskola Közösségi Ház és Könyvtár Alapító Okiratának módosítását és a módosító okiratát megtárgyalásra és elfogadásra javasolja, azzal a kiegészítéssel, hogy az Alapító Okirat módosításban a 2.2. pontból a „Faluház” elnevezést törölje.

**Határidő:** azonnal

**Felelős**: OKB elnöke

**6. napirend:**

**Döntés a Kispatak Óvoda Alapító Okiratának módosításról és az Alapító Okirat módosítással egységes szerkezetének elfogadásáról**

**Fodor Attila elnök**: Átadja a szót az előadónak

**Papp István jegyző**: Ismerteti az előterjesztést a melléklet szerint.

**Fodor Attila elnök**: Kérdés, felvetés van-e? Nincs. Felteszem szavazásra az 6. napirendi pont elfogadását. Kérem, aki a határozati javaslattal egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**10/2014. (XI. 17.) HATÁROZATA**

Nagykovácsi Nagyközség Önkormányzat Oktatási, Kulturális, Sport, Turisztikai és Környezetvédelmi Bizottsága úgy dönt, hogy a Képviselő-testületnek a Kispatak Óvoda Alapító Okiratának módosítását és az Alapító Okiratának módosítással egységes szerkezetét megtárgyalásra és elfogadásra javasolja.

**Határidő:** azonnal

**Felelős**: OKB elnöke

**7. napirend:**

**Döntés Nagykovácsi Általános Iskola Intézményi Tanácsába való delegálásról**

**Fodor Attila elnök**: Átadja a szót az előadónak.

**Papp István jegyző**: Átadom a szót Kiszelné Mohos Katalin polgármesternek, az előterjesztőnek.

**Kiszelné Mohos Katalin polgármester**:Részemről született egy javaslat, amit egyeztettem a jelöltekkel, ezért Nagykovácsi Általános Iskola Intézményi Tanácsába Szemesy Barbara és Honti Zoltán képviselőket delegálja a képviselő-testület.Felmerült az előterjesztésben, hogy korábban voltak delegáltak a Nagykovácsi Alapfokú Működési Iskolába is, de mivel az intézményi tanács felállítása nem kötelező, megszüntették az intézményi tanácsot, így oda már nem kell tagokat delegálnunk.

**Fodor Attila elnök**: Kérdés, felvetés van-e? Nincs. Felteszem szavazásra a 7. napirendi pont elfogadását. A jelöltekről külön szavazást javaslok, így az első delegált jelölt Szemesy Barbara, kérem, aki ezzel egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**11/2014. (XI. 17.) HATÁROZATA**

Nagykovácsi Nagyközség Önkormányzat Oktatási, Kulturális, Sport, Turisztikai és Környezetvédelmi Bizottsága javasolja a Képviselő-testületnek Nagykovácsi Általános Iskola Intézményi Tanácsába Szemesy Barbarát delegáltként való elfogadását.

**Határidő:** azonnal

**Felelős**: OKB elnöke

**Fodor Attila elnök**: A második delegált jelölt Honti Zoltán, kérem, aki ezzel egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 4 igen, 2 tartózkodással és ellenszavazat nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**12/2014. (XI. 17.) HATÁROZATA**

Nagykovácsi Nagyközség Önkormányzat Oktatási, Kulturális, Sport, Turisztikai és Környezetvédelmi Bizottsága javasolja a Képviselő-testületnek Nagykovácsi Általános Iskola Intézményi Tanácsába Honti Zoltánt delegáltként való elfogadását.

**Határidő:** azonnal

**Felelős**: OKB elnöke

Egyéb hozzászólás nem lévén Fodor Attila elnök az ülést 18:50 órakor bezárja.

K.m.f.

 Fodor Attila Bánóczi Margit

 elnök tag